Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M9122. Il-EUR-Lex hu l-aċċess fuq l-internet għal-liġi Ewropea. Il-Kunsill tal-Unjoni Ewropea ddeċieda li l-persuna li tidher fl-Annessi msemmija hawn fuq għandha tiġi inkluża fil-lista ta' persuni, gruppi, impriżi u entitajiet soġġetti għall-miżuri restrittivi previsti fid-Deċiżjoni (PESK) 2016/1693 u fir-Regolament (UE) 2016/1686. Qed tinġibed l-attenzjoni tal-persuna kkonċernata għall-possibbiltà li ssir applikazzjoni quddiem l-awtoritajiet kompetenti tal-Istat(i) Membru/i rilevanti kif elenkati fl-Anness II għar-Regolament (UE) 2016/1686 sabiex tinkiseb awtorizzazzjoni biex il-fondi ffriżati jintużaw għal ħtiġijiet essenzjali jew ħlasijiet speċifiċi skont l-Artikolu 5 ta' dak ir-Regolament. Il-persuna kkonċernata tista' tippreżenta talba biex tikseb id-dikjarazzjoni tar-raġunijiet tal-Kunsill għaliex ġiet inkluża fil-lista msemmija hawn fuq. Din it-talba għandha tintbagħat fl-indirizz li ġej: Il-persuna kkonċernata tista' fi kwalunkwe ħin tippreżenta talba lill-Kunsill, flimkien ma' kwalunkwe dokumentazzjoni ta' appoġġ, biex id-deċiżjoni li tiġi inkluża fil-lista tiġi kkunsidrata mill-ġdid, fl-indirizz ipprovdut hawn fuq. F'dan ir-rigward, qed tinġibed l-attenzjoni tal-persuna kkonċernata għar-rieżami regolari tal-lista mill-Kunsill skont l-Artikolu 6(2) tad-Deċiżjoni (PESK) 2016/1693 u l-Artikolu 4(4) tar-Regolament (UE) 2016/1686. Sabiex it-talbiet jiġu kkunsidrati fir-rieżami li jmiss, dawn għandhom jiġu ppreżentati sal-20 ta' Awwissu 2019. L-attenzjoni tal-persuna kkonċernata qed tinġibed ukoll għall-possibbiltà li tikkontesta d-deċiżjoni tal-Kunsill quddiem il-Qorti Ġenerali tal-Unjoni Ewropea, skont il-kondizzjonijiet stabbiliti fl-Artikolu 275, it-tieni paragrafu, u l-Artikolu 263, ir-raba' u s-sitt paragrafi, tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar huwa d-Dipartiment RELEX.1.C fid-Direttorat-Ġenerali għall-Affarijiet Barranin, Tkabbir u Protezzjoni Ċivili - RELEX fis-Segretarjat Ġenerali tal-Kunsill (SĠK), li jista' jiġi kkuntattjat f'dan l-indirizz: L-Uffiċjal għall-Protezzjoni tad-Data tas-SĠK jista' jiġi kkuntattjat f'dan l-indirizz: Uffiċjal għall-Protezzjoni tad-Data L-iskop tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mad-Deċiżjoni (PESK) 2016/1693, kif emendata bid-Deċiżjoni (PESK) 2019/271, u r-Regolament (UE) 2016/1686, kif implimentat bir-Regolament ta' Implimentazzjoni (UE) 2019/270. Is-suġġetti tad-data huma l-persuni fiżiċi li jissodisfaw il-kriterji għall-elenkar kif stabbiliti fid-Deċiżjoni (PESK) 2016/1693 u fir-Regolament (UE) 2016/1686. Id-data personali miġbura tinkludi d-data meħtieġa għall-identifikazzjoni tajba tal-persuna kkonċernata, id-dikjarazzjoni tar-raġunijiet u kwalunkwe data oħra relatata ma' dan. Id-data personali miġbura tista' tiġi kondiviża skont kif ikun meħtieġ mas-Servizz Ewropew għall-Azzjoni Esterna u mal-Kummissjoni. Mingħajr preġudizzju għar-restrizzjonijiet skont l-Artikolu 25 tar-Regolament (UE) 2018/1725, l-eżerċizzju tad-drittijiet tas-suġġetti tad-data bħad-dritt għal aċċess, kif ukoll id-drittijiet għal rettifika jew għal oġġezzjoni ser jingħata f'konformità mar-Regolament (UE) 2018/1725. Id-data personali ser tinżamm għal 5 snin mill-mument li s-suġġett tad-data jkun tneħħa mil-lista ta' persuni soġġetti għall-miżuri restrittivi jew il-validità tal-miżura tkun skadiet, jew sakemm idumu l-proċedimenti tal-qorti f'każ li dawn ikunu nbdew. Mingħajr preġudizzju għal kwalunkwe rimedju ġudizzjarju, amministrattiv jew mhux ġudizzjarju, is-suġġetti tad-data jistgħu jressqu lment quddiem il-Kontrollur Ewropew għall-Protezzjoni tad-Data f'konformità mar-Regolament (UE) 2018/1725 (edps@edps.europa.eu). Il-Kunsill tal-Unjoni Ewropea ddeċieda li l-persuni, l-entitajiet u l-korpi li jidhru fl-Annessi msemmija hawn fuq għandhom jibqgħu jiġu inklużi fil-lista ta' persuni, entitajiet u korpi soġġetti għall-miżuri restrittivi previsti fid-Deċiżjoni 2011/101/PESK u fir-Regolament (KE) Nru 314/2004. Qiegħda tinġibed l-attenzjoni tal-persuni, l-entitajiet u l-korpi kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fl-Anness II għar-Regolament (KE) Nru 314/2004 sabiex tinkiseb awtorizzazzjoni biex jintużaw fondi ffriżati għal ħtiġijiet bażiċi jew ħlasijiet speċifiċi (ara l-Artikolu 7 tar-Regolament). Il-persuni, l-entitajiet u l-korpi kkonċernati jistgħu jippreżentaw talba lill-Kunsill qabel l-1 ta' Novembru 2019, flimkien ma' dokumentazzjoni ta' sostenn, biex tiġi kkunsidrata mill-ġdid id-deċiżjoni li jiġu inklużi fil-lista msemmija hawn. Din it-talba għandha tintbagħat fl-indirizz li ġej: Qiegħda tinġibed ukoll l-attenzjoni tal-persuni, l-entitajiet u l-korpi kkonċernati dwar il-possibbiltà li d-Deċiżjoni tal-Kunsill tiġi kkontestata quddiem il-Qorti Ġenerali tal-Unjoni Ewropea, f'konformità mal-kondizzjonijiet stabbiliti fl-Artikolu 275, it-tieni paragrafu, u l-Artikolu 263, ir-raba' u s-sitt paragrafi, tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar huwa d-Dipartiment RELEX.1.C fid-Direttorat Ġenerali għall-Affarijiet Barranin, Tkabbir u Protezzjoni Ċivili - RELEX fis-Segretarjat Ġenerali tal-Kunsill (SĠK), li jista' jiġi kkuntattjat f'dan l-indirizz: L-Uffiċjal għall-Protezzjoni tad-Data tas-SĠK jista' jiġi kkuntattjat f'dan l-indirizz: Uffiċjal għall-Protezzjoni tad-Data L-iskop tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mad-Deċiżjoni 2011/101/PESK, kif emendata bid-Deċiżjoni (PESK) 2019/284, u r-Regolament (KE) Nru 314/2004, kif emendat bir-Regolament (UE) 2019/278. Is-suġġetti tad-data huma l-persuni fiżiċi li jissodisfaw il-kriterji għall-elenkar fil-lista kif stabbilit fid-Deċiżjoni 2011/101/PESK u r-Regolament (KE) Nru 314/2004. Id-data personali miġbura tinkludi d-data meħtieġa għall-identifikazzjoni tajba tal-persuna kkonċernata, id-dikjarazzjoni tar-raġunijiet u kull data oħra marbuta ma' dan. Id-data personali miġbura tista' tiġi kondiviża skont kif meħtieġ mas-Servizz Ewropew għall-Azzjoni Esterna u l-Kummissjoni. Mingħajr preġudizzju għar-restrizzjonijiet skont l-Artikolu 25 tar-Regolament (EU) 2018/1725, l-eżerċizzju tad-drittijiet tas-suġġetti tad-data bħad-dritt ta' aċċess, kif ukoll id-drittijiet ta' rettifika jew ta' oġġezzjoni ser jiġi indirizzat f'konformità mar-Regolament (EU) 2018/1725. Data personali tinżamm għal ħames snin minn meta s-suġġett tad-data jkun tneħħa mil-lista ta' persuni soġġetti għall-miżuri restrittivi jew il-validità tal-miżura tkun skadiet, jew sakemm ikunu fis-seħħ il-proċedimenti tal-qorti f'każ li dawn ikunu nbdew. Mingħajr preġudizzju għal kwalunkwe rimedju ġudizzjarju, amministrattiv jew mhux ġudizzjarju, is-suġġetti tad-data jistgħu jressqu lment quddiem il-Kontrollur Ewropew għall-Protezzjoni tad-Data f'konformità mar-Regolament (UE) 2018/1725 (edps@edps.europa.eu). Il-Kunsill qed jikkunsidra jżomm il-miżuri restrittivi kontra l-persuni msemmijin hawn fuq b'dikjarazzjonijiet ġodda tar-raġunijiet. Dawk il-persuni huma b'dan infurmati li jistgħu jippreżentaw talba lill-Kunsill biex jiksbu d-dikjarazzjonijiet tar-raġunijiet maħsuba għad-deżinjazzjoni tagħhom, qabel il-25 ta' Frar 2019, fl-indirizz li ġej: Il-Kunsill tas-Sigurtà tan-Nazzjonijiet Uniti adotta r-Riżoluzzjoni 1988 (2011), li timponi miżuri restrittivi fir-rigward tal-individwi u l-entitajiet iddeżinjati, qabel id-data tal-adozzjoni ta' dik ir-Riżoluzzjoni, bħala t-Taliban, u individwi, gruppi, impriżi u entitajiet oħrajn assoċjati magħhom, kif speċifikat fit-Taqsima A ("Individwi assoċjati mat-Taliban") u t-Taqsima B ("entitajiet u gruppi u impriżi oħrajn assoċjati mat-Taliban") tal-Lista Konsolidata tal-Kumitat stabbilit skont ir-Riżoluzzjonijiet 1267 (1999) u 1333 (2000), kif ukoll individwi, gruppi, impriżi u entitajiet oħrajn assoċjati mat-Taliban. Fit-30 ta' Jannar 2019, il-Kumitat stabbilit skont il-paragrafu 30 tar-Riżoluzzjoni 1988 (2011) tal-Kunsill tas-Sigurtà tan-Nazzjonijiet Uniti, emenda u aġġorna l-lista ta' individwi, gruppi, impriżi u entitajiet soġġetti għal miżuri restrittivi. Il-persuni kkonċernati jistgħu fi kwalunkwe ħin jippreżentaw talba lill-Kumitat tan-NU stabbilit skont il-paragrafu 30 tal-UNSCR 1988 (2011), flimkien ma' kwalunkwe dokumentazzjoni ta' sostenn, biex id-deċiżjonijiet li jiġu inklużi fil-lista tan-NU jiġu kkunsidrati mill-ġdid. Din it-talba għandha tintbagħat fl-indirizz segwenti: Għal aktar tagħrif, ara: https://www.un.org/securitycouncil/sanctions/1988 B'segwitu għad-deċiżjoni tan-NU, il-Kunsill tal-Unjoni Ewropea ddetermina li l-persuni indikati min-NU għandhom jiddaħħlu fil-listi ta' persuni, gruppi, impriżi u entitajiet li huma soġġetti għall-miżuri restrittivi previsti fid-Deċiżjoni 2011/486/PESK u r-Regolament (UE) Nru 753/2011. Ir-raġunijiet għall-elenkar fil-lista tal-persuni kkonċernati jidhru fl-entrati rilevanti fl-Anness għad-Deċiżjoni u fl-Anness I għar-Regolament. Qed tinġibed l-attenzjoni tal-persuni kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fuq is-siti elettroniċi fl-Anness II għar-Regolament (UE) Nru 753/2011, sabiex tinkiseb awtorizzazzjoni biex jintużaw il-fondi ffriżati għal ħtiġijiet bażiċi jew ħlasijiet speċifiċi (ara l-Artikolu 5 tar-Regolament). Il-persuni kkonċernati jistgħu jippreżentaw talba lill-Kunsill, flimkien ma' dokumentazzjoni ta' sostenn, biex id-deċiżjoni li jiġu inklużi fil-listi msemmijin hawn fuq tiġi kkunsidrata mill-ġdid, fl-indirizz segwenti: Qed tinġibed l-attenzjoni tal-persuni konċernati anke għall-possibbiltà li jikkontestaw id-Deċiżjoni tal-Kunsill quddiem il-Qorti Ġenerali tal-Unjoni Ewropea, konformement mal-kondizzjonijiet stabbiliti fl-Artikolu 275, it-tieni paragrafu, u l-Artikolu 263, ir-raba' u s-sitt paragrafi, tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar huwa d-Dipartiment RELEX.1.C fid-Direttorat-Ġenerali għall-Affarijiet Barranin, Tkabbir u Protezzjoni Ċivili — RELEX fis-Segretarjat Ġenerali tal-Kunsill (SĠK), li jista' jiġi kkuntattjat f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mad-Deċiżjoni 2011/486/PESK, kif implimentata bid-Deċiżjoni ta' Implimentazzjoni tal-Kunsill (PESK) 2019/285, u r-Regolament (UE) Nru 753/2011, kif implimentat bir-Regolament ta' Implimentazzjoni tal-Kunsill (UE) 2019/279. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Sabiex tiġi żgurata l-implimentazzjoni ta' miżuri ta' emerġenza li jiġġieldu ċertu mard tal-annimali u pesti tal-pjanti, huwa meħtieġ li tiġi adottata deċiżjoni ta' finanzjament pluriennali, li tikkostitwixxi l-programm ta' ħidma pluriennali, għas-snin 2019 u 2020. L-Artikolu 110 tar-Regolament (UE, Euratom) 2018/1046 ("ir-Regolament Finanzjarju") jistabbilixxi regoli dettaljati dwar deċiżjonijiet ta' finanzjament. Huwa xieraq li jiġu awtorizzati għotjiet mingħajr sejħa għal proposti u li jiġu previsti l-kundizzjonijiet għall-għoti ta' dawn l-għotjiet. Jeħtieġ li jkun permess il-pagament tal-imgħax dovut għal ħlas tardiv abbażi tal-Artikolu 116(5) tar-Regolament Finanzjarju. Sabiex ikun hemm flessibbiltà fl-implimentazzjoni tal-programm ta' ħidma, huwa xieraq li jkun permess tibdil li jenħtieġ li ma jitqiesx sostanzjali għall-finijiet tal-Artikolu 110(5) tar-Regolament Finanzjarju. L-Artikolu 6 tar-Regolament (UE) Nru 652/2014 jistipula li jistgħu jingħataw għotjiet lill-Istati Membri sar-rati massimi stabbiliti fl-Artikolu 5(1) sa (3) ta' dak ir-Regolament fir-rigward tal-miżuri li jittieħdu bħala riżultat tal-konferma li tkun seħħet xi waħda mill-mardiet tal-annimali elenkati skont l-Artikolu 7 ta' dak ir-Regolament, sakemm il-miżuri jkunu ġew applikati immedjatament u sakemm id-dispożizzjonijiet applikabbli stabbiliti fil-liġi rilevanti tal-Unjoni jkunu tħarsu. Jistgħu jingħataw ukoll għotjiet lil Stati Membri, lil pajjiżi terzi jew lil organizzazzjonijiet internazzjonali fir-rigward tal-miżuri ta' protezzjoni li jittieħdu f'każ ta' theddida diretta għall-istatus tas-saħħa tal-Unjoni b'riżultat tal-okkorrenza jew l-iżvilupp, fit-territorju ta' pajjiż terz jew Stat Membru, ta' waħda mill-mardiet tal-annimali u ż-żoonożi elenkati skont l-Artikoli 7 jew 10 ta' dak ir-Regolament. L-Artikolu 16 tar-Regolament (UE) Nru 652/2014 jistipula li jistgħu jingħataw għotjiet lill-Istati Membri jew lill-organizzazzjonijiet internazzjonali bir-rati massimi stabbiliti fl-Artikolu 5(1) sa (3) ta' dak ir-Regolament għal miżuri biex jeqirdu, jikkontrollaw u jipproteġu kontra t-tixrid ta' pesti tal-pjanti, soġġett għall-kundizzjonijiet stipulati fl-Artikolu 17 ta' dak ir-Regolament. Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf, IDDEĊIEDIET KIF ĠEJ: Id-Deċiżjoni pluriennali ta' finanzjament, li tikkostitwixxi l-programm ta' ħidma pluriennali għall-implimentazzjoni tal-miżuri ta' emerġenza għall-ġlieda kontra ċertu mard tal-annimali u pesti tal-pjanti għas-snin 2019 u 2020, kif stabbilit fl-Anness, hija adottata. Il-kontribuzzjoni massima tal-Unjoni għall-implimentazzjoni tal-programm fis-sena 2019 tal-implimentazzjoni tal-baġit hija stabbilita għal EUR 50 000 000 u fl-implimentazzjoni tal-baġit għas-sena 2020 il-kontribuzzjoni tkun EUR 20 000 000 u għandha tkun iffinanzjata mill-approprjazzjonijiet imdaħħla fil-linji tal-baġit ġenerali tal-Unjoni li ġejjin: Għall-2019; linja baġitarja 17 04 04: EUR 50 000 000; Għal-linja baġitarja 17 04 04 tal-2020: EUR 20 000 000 L-approprjazzjonijiet stipulati fl-ewwel paragrafu jistgħu jkopru wkoll l-imgħax li għandu jitħallas fuq il-ħlasijiet tardivi. L-implimentazzjoni ta' din id-Deċiżjoni hija soġġetta għad-disponibbiltà tal-approprjazzjonijiet stipulati fil-baġit ġenerali tal-Unjoni għas-sena 2020 wara l-adozzjoni ta' dak il-baġit mill-awtorità baġitarja. Il-kontribuzzjoni finanzjarja mill-Unjoni għandha tkun b'rata ta' 50 %, 75 % jew 100 %, stabbilita b'mod individwali għal kull benefiċjarju, skont l-Artikolu 5 tar-Regolament (UE) Nru 652/2014. Il-bidliet kumulattivi fl-allokazzjonijiet għal azzjonijiet speċifiċi li ma jaqbżux l-20 % tal-kontribuzzjoni massima tal-Unjoni ta' kull sena stabbilita fl-ewwel paragrafu tal-Artikolu 2 ta' din id-Deċiżjoni, ma għandhomx jitqiesu bħala sostanzjali għall-finijiet tal-Artikolu 110(5) tar-Regolament Finanzjarju, fejn dawk il-bidliet ma jkunux jaffettwaw b'mod sinifikanti n-natura tal-azzjonijiet u tal-objettiv tal-programm ta' ħidma. L-uffiċjal awtorizzanti responsabbli jista' japplika l-bidliet imsemmija fl-ewwel paragrafu. Dawk il-bidliet għandhom jiġu applikati skont il-prinċipji tal-ġestjoni finanzjarja tajba u tal-proporzjonalità. L-għotjiet jistgħu jingħataw mingħajr sejħa għal proposti skont il-kundizzjonijiet stipulati fl-Anness. L-għotjiet jistgħu jingħataw lill-korpi msemmija fl-Anness, magħżula skont il-punt 2.1 tal-Anness. Magħmul fi Brussell, il-15 ta' Frar 2019. Abbażi tal-objettivi msemmija fl-Artikolu 2 tar-Regolament (UE) Nru 652/2014 tal-Parlament Ewropew u tal-Kunsill tal-15 ta' Mejju 2014 dan il-programm ta' ħidma jinkludi l-azzjonijiet li jridu jiġu ffinanzjati u t-tqassim tal-baġit għas-snin 2019 u 2020 għall-għotjiet implimentati fil-qafas ta' ġestjoni diretta. Ir-Regolament (UE) Nru 652/2014 tal-Parlament Ewropew u tal-Kunsill tal-15 ta' Mejju 2014 L-objettivi tal-azzjonijiet huma li jiġi miġġieled il-mard tal-annimali jew il-pesti tal-pjanti meta jiġu implimentati miżuri ta' emerġenza skont l-Artikoli 6 u 16 tar-Regolament (UE) Nru 652/2014. Ir-riżultati mistennija mill-Kummissjoni b'rabta mal-azzjoni msemmija taħt "objettivi fil-mira" huma li jiġi evitat aktar tixrid ta' mard tal-annimali u ta' pesti tal-pjanti u, li meta dawn jidhru fit-territorju tal-Unjoni, jinqerdu malajr. L-ammont baġitarju globali riżervat għall-għotjiet taħt dan il-programm ta' ħidma huwa ta' EUR 50 000 000 għas-sena 2019 u EUR 20 000 000 għas-sena 2020. lil korpi identifikati bħala benefiċjarji mill-att bażiku, fit-tifsira tal-Artikolu 58 tar-RF, jew korpi magħżula mill-Istati Membri, li jaqgħu taħt ir-responsabbiltà tagħhom, fejn dawk l-Istati Membri jiġu identifikati minn att bażiku bħala benefiċjarji għal attivitajiet b'karatteristiċi speċifiċi li jirrikjedu tip partikolari ta' korp minħabba l-kompetenza teknika tiegħu, il-grad għoli ta' speċjalizzazzjoni tiegħu jew is-setgħa amministrattiva tiegħu, bil-kundizzjoni li l-attivitajiet ikkonċernati ma jidħlux fil-kamp ta' applikazzjoni ta' sejħa għal proposti. L-Artikolu 6 tar-Regolament (UE) Nru 652/2014 jistipula li l-għotjiet jistgħu jingħataw lill-Istati Membri sar-rati massimi stabbiliti fl-Artikolu 5(1) sa (3) ta' dak ir-Regolament fir-rigward tal-miżuri li jittieħdu bħala riżultat tal-konferma li tkun okkorriet waħda mill-mardiet tal-annimali elenkati skont l-Artikolu 7 ta' dak ir-Regolament, dment li l-miżuri jkunu ġew applikati immedjatament u d-dispożizzjonijiet applikabbli stabbiliti fid-dritt rilevanti tal-Unjoni jkunu tħarsu. Jistgħu jingħataw ukoll għotjiet lil Stati Membri, lil pajjiżi terzi u lil organizzazzjonijiet internazzjonali fir-rigward tal-miżuri ta' protezzjoni li jittieħdu f'każ ta' theddida diretta għall-istatus tas-saħħa tal-Unjoni b'riżultat tal-okkorrenza jew l-iżvilupp, fit-territorju ta' pajjiż terz jew Stat Membru, ta' waħda mill-mardiet tal-annimali u ż-żoonożi elenkati skont l-Artikoli 7 jew 10 ta' dak ir-Regolament. L-Artikolu 16 tar-Regolament (UE) Nru 652/2014 jipprovdi li jistgħu jingħataw għotjiet lill-Istati Membri jew lill-organizzazzjonijiet internazzjonali bir-rati massimi stabbiliti fl-Artikolu 5(1) sa (3) ta' dak ir-Regolament għal miżuri biex jeqirdu, jikkontrollaw u jipproteġu kontra t-tixrid ta' xi pest tal-pjanti, soġġett għall-kundizzjonijiet stipulati fl-Artikolu 17 ta' dak ir-Regolament. L-Artikolu 3(2) tar-Regolament (UE) Nru 652/2014 jistipula li meta jingħataw għotjiet lill-awtoritajiet kompetenti tal-Istati Membri, dawn l-awtoritajiet kompetenti għandhom jitqiesu bħala benefiċjarji identifikati skont it-tifsira tal-Artikolu 195(c) tar-Regolament (UE, Euratom) 2018/1046. Tali għotjiet jistgħu jingħataw mingħajr sejħa għal proposti. Skont l-Artikolu 6(5) tar-Regolament (UE) Nru 652/2014, il-Kummissjoni tista' tagħti kontribuzzjoni finanzjarja mill-Unjoni għat-twaqqif ta' ħażniet ta' prodotti bijoloġiċi jew għall-akkwist ta' dożi ta' vaċċin jekk l-okkorrenza jew l-iżvilupp f'pajjiż terz jew fi Stat Membru ta' waħda mill-mardiet tal-annimali u żoonożi elenkati fl-Anness I u II ta' dak ir-Regolament jistgħu jikkostitwixxu theddida għall-Unjoni. Implimentata mid-DĠ SANTE il-kostijiet ta' kumpens lis-sidien, għall-valur tal-bhejjem maqtula u mbiċċra tagħhom: il-kostijiet tat-tbiċċir u l-qtil tal-annimali u l-kostijiet tat-trasport relatati; il-kostijiet ta' kumpens lis-sidien għall-valur tal-prodotti ta' oriġini mill-annimali li jkollhom jinqerdu, fil-limitu tal-valur fis-suq ta' dawk il-prodotti immedjatament qabel ma jkun inħoloq xi suspett tal-marda jew qabel ma jkun ġie kkonfermat dan is-suspett; il-kostijiet ta' tindif, diżinsettizzazzjoni u diżinfezzjoni tal-azjendi u tat-tagħmir, ibbażati fuq l-epidemjoloġija u l-karatteristiċi tal-patoġenu; il-kostijiet tat-trasport u l-qerda tal-għalf kontaminat u, fejn ma jistax jiġi diżinfettat, it-tagħmir kontaminat; il-kostijiet tax-xiri, tal-ħżin, tat-tilqim, tal-amministrazzjoni jew tad-distribuzzjoni tal-vaċċini u l-lixki kif ukoll il-kostijiet tal-inokulazzjoni, jekk il-Kummissjoni tiddeċiedi jew tawtorizza tali azzjonijiet; il-kostijiet tat-trasport u tar-rimi tal-karkassi; f'każijiet eċċezzjonali u debitament iġġustifikati: il-kostijiet tat-teħid ta' kampjuni, il-kostijiet tal-ittestjar, il-kostijiet tal-kampanji ta' sensibilizzazzjoni, kostijiet oħra essenzjali għall-qerda tal-marda, skont l-epidemjoloġija u l-karatteristiċi tal-patoġenu. il-kostijiet tal-persunal, irrispettivament mill-istatus tiegħu, li jkun direttament involut fil-miżuri, kif ukoll il-kostijiet ta' kiri ta' tagħmir, ta' oġġetti konsumabbli u ta' kull materjal ieħor meħtieġ, ta' prodotti ta' trattament, tal-kampjunar u tat-testijiet tal-laboratorju; il-kostijiet tal-kuntratti tas-servizz ma' partijiet terzi għat-twettiq ta' parti mill-miżuri; il-kostijiet ta' kumpens lill-operaturi jew lis-sidien ikkonċernati għat-trattament, il-qerda u t-tneħħija sussegwenti ta' pjanti, ta' prodotti tal-pjanti u ta' oġġetti oħra, u għat-tindif u d-diżinfezzjoni tal-istabbiliment, tal-art, tal-ilma, tal-ħamrija, tal-mezzi ta' tkabbir, tal-faċilitajiet, tal-makkinarju u tat-tagħmir; minn Jannar 2017, il-kostijiet ta' kumpens lis-sidien għall-valur tal-pjanti, tal-prodotti tal-pjanti jew ta' oġġetti oħra li jkunu nqerdu suġġett għall-miżuri msemmija fl-Artikolu 16 tad-Direttiva 2000/29/KE, fil-limitu tal-valur tas-suq ta' tali pjanti, prodotti tal-pjanti u oġġetti oħra daqs li kieku ma ntlaqtux minn dawk il-miżuri; il-valur tas-salvataġġ, jekk ikun il-każ, għandu jitnaqqas mill-kumpens; f'każijiet eċċezzjonali u debitament iġġustifikati: il-kostijiet tal-kampanji ta' sensibilizzazzjoni, kostijiet oħra essenzjali għall-qerda jew għat-trażżin tal-pest, jew relatati ma' miżuri protettivi addizzjonali meħuda kontra t-tixrid tal-pest, skont l-epidemjoloġija u l-karatteristiċi tal-patoġenu. Il-kriterji tal-għoti għall-kontribuzzjoni finanzjarja mill-Unjoni huma: il-konformità mar-rekwiżiti tad-dritt rilevanti tal-Unjoni; ir-rilevanza tal-attivitajiet ippjanati fid-dawl tal-prevenzjoni jew il-qerda tal-mard tal-annimali u l-pesti tal-pjanti. Din in-notifika tikkonċerna l-impriżi li ġejjin: VINCI Airports (Franza), li tappartjeni għall-Grupp VINCI, li fl-aħħar mill-aħħar huwa kkontrollat minn VINCI S.A. (Franza), Ivy Topp Limited (il-Gżejjer Cayman), kumpanija azzjonarja li tikkontrolla b'mod indirett Gatwick Airport Limited (ir-Renju Unit). VINCI takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll waħdani ta' Ivy Topco Limited kollha. Il-konċentrazzjoni hija mwettqa permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: